kardosdrur/scandi-wiki huggingface dataset:
Oluf Hansen

Oluf Hansen (død 4. oktober 1710 om bord på Dannebrog) var en dansk deputeret i Søetaten.

Om Oluf Hansens herkomst og ungdom ved man intet. Han nævnes, så vidt vides, første gang 1680 som sekretær hos Vincents Joachim Hahn
på Abrahamstrup (Jægerspris) og synes at have været den ledende i godsets dygtige og kraftige administration. Da dette efter Hahns død atter gik over til Kronen, forestod han overleveringen og optrådte tillige som stedfortræder for sin gamle herres arvinger.

Ved Hahns svigersøn, storkansler Conrad Reventlows protektion kom han ind i statstjenesten, blev 1680 proviantskriver ved Københavns Proviantgård og fik ikke længe efter ansættelse i Zahlkammeret. I den periode, da finanserne under Peter Brandts styrelse var i største forvirring, beklædte han fra 1685 til 1691 embedet som oberzahlmester. 1690 blev han udnævnt til deputeret i Søetaten og var derefter hovedsagelig virksom i denne gren af forvaltningen. Forfremmet til etatsråd 1700 fulgte han i maj samme år Ulrik Christian Gyldenløve med den eskadre, der sendtes til Østersøen for at hindre den svenske flåde i at løbe ud fra Carlskronas havn. I alle vigtige anliggender skulle han sammen med admiral Mathias von Paulsen tjene Gyldenløve som rådgiver og havde tillige det hverv at visitere skibene, påse folkenes behandling og føre korrespondancen med Generalkommissariatet. Disse forretninger påhvilede ham endnu 1709, da han ved krigens udbrud som deputeret i Generalkommissariatet ledsagede den danske eskadre, der i november afsejlede fra København. Som tilsynshavende med regnskabet skulle han have øje med mandskabets fornødenheder. En del af ansvaret for den slette forfatning, mangel på proviant og klæder, der herskede om bord, må således falde tilbage på ham. Oluf Hansen var en mand i sin kraftigste alder, da han 4. oktober 1710 under søslaget i Køge Bugt om bord på Dannebrog endte sine dage.

Han havde den 4. februar 1686 ægtet Anna Cæcilie Bøfke (født 9. januar 1668, død 21. marts 1743), med hvem han levede i barnløst ægteskab. Hans betydelige formue gik over til arvingerne efter hans broder, amtsforvalter, godsejer til Ullerup på Mors Jens Hansen (1642-1719), i Thisted.

Kilder 
 

Personer i Dansk Biografisk Leksikon
Kollegiedeputerede fra Danmark
Danskere i 1600-tallet
Danskere i 1700-tallet
Etatsråder fra Danmark
Faldne danske militærfolk
Personer i Den Store Nordiske Krig fra Danmark-Norge
Emil Westman Herz

Emil Westman Hertz (født 1978, død 2016) var en dansk kunstner. Han var født og opvokset på Bornholm med forældrene, kunstner Inge Lise Westman og etnolog Ole Hertz, samt hans søster Karen Westman Hertz.

Han blev uddannet fra Det Kongelige Danske Kunstakademi 2002-2008 og på MauMaus School of Fine Arts, Lissabon i 2007. Han studerede desuden eskimologi på Københavns Universitet fra 1999-2000 og tog uddannelse som ubefaren skibsassistent på Georg Stage i 1999.

Hertz’ værker er repræsenteret i samlingerne bl.a. på Arken, Kunstmuseet i Tønder, Sorø Kunstmuseum, Holstebro Kunstmuseum, Horsens Kunstmuseum, Bornholms Kunstmuseum samt Magasin III i Stockholm.

Han modtog en række legater, bl.a. Arkens Rejselegat i 2014, Niels Wessel Bagges Fond i 2013, Astrid Noacks Legat i 2012 samt Statens Kunstfonds treårige arbejdsstipendium i 2012.

Referencer

Eksterne henvisninger 
 

Kunstnere fra Danmark
Play Gaelic

Play Gaelic er debutalbummet fra det skotske keltiske rockband Runrig. Det blev udgivet i 1978 på LP og kassettebånd via Neptune Records. I 1990 blev det genudgivet på CD via Lismore Recordings med nyt coverdesign.

Spor 
 "Dùisg Mo Rùn" (Wake up My Love) – 3:50
 "Sguaban Arbhair" (The Sheaves of Corn) – 4:12
 "Tillidh Mi" (I Will Return) – 3:40
 "Criogal Cridhe" (Beloved Gregor) – 4:44
 "Nach Neònach Neisd A Tha E" (Isn't It Strange Now) – 4:06
 "Sunndach" (Joyous) – 3:54
 "Air an Tràigh" (On the Strand) – 2:49
 "Dè Nì Mi / Puirt" (What Will I Do / Tunes) – 2:56
 "An Ròs" (The Rose) – 4:04
 "Ceòl an Dannsa" (Dancing Music) – 2:42
The Brolum
Irish Reel
Reel of Tulloch
 "Chì Mi'n Geamhradh" (I See the Winter) – 5:22
 "Cum 'ur n'Aire" (Keep in Mind) – 6:15

Personel 
Calum Macdonald: trommer, percussion
Robert Macdonald: harmonika
Rory Macdonald: vokal, guitar
Donnie Munro: Forsanger, tolvstrenget guitar

Referencer

Eksterne henvisninger 
 [ Play Gaelic] på AllMusic
 Play Gaelic på Discogs

Runrig-album
Debutalbum fra 1978
Debutalbum fra Storbritannien
Jongema State

Jongema State eller Jongemastate var en stin (hollandsk, flertal: stinsen; fra vestfrisisk stienhûs, hollandsk: steenhuis, "stenhus", forkortet til stins, flertal stinzen, et landsted) fra det 15. århundrede, der ligger nord for den frisiske landsby Rauwerd, nær begyndelsen af Slachtedijk. Kun porthuset fra 1603 er bevaret fra stinene. På stedet ligger nu Jongemastate Park, forvaltet af It Fryske Gea.

Historie 

Så tidligt som i 1461 blev Jongema Huys, senere ødelagt af ild, beboet af Kempo Jongema. Stinnene, der blev bygget mellem 1515 og 1530, blev beboet i århundreder af familien Van Eijsinga. En mursten på porthuset nævner også dette navn. Den sidste beboer var borgmester Hobbe Baerdt van Slooten. Stinnene blev solgt efter hans afgang og revet ned i 1912. De oprindelige konturer i den oprindelige tilstand er stadig genkendelige på stedet ved markeringer. En informationsplakat i det bevarede porthus nævner, at stedet blev doneret af Van Slooten-familien til It Fryske Gea for fremover at skulle fungere som en spadserepark for befolkningen i Rauwerd.

Oprindelig ejet af Jongma-familien, synes der at have været konflikter i familien.

Park Jongemastate 

Park Jongemastate, lokalt også kendt som Raerder Bosk, er et skovområde i et mere åbent landskab omgivet af en vildgrav og en trægrænse. Mange stirrende planter vokser i parken og det virker som et fugleområde for fugle, især røg og blåhæren. Webstedet forvaltes af It Fryske Gea og er frit tilgængeligt for offentligheden. Et informationspanel er placeret i porthuset.

Eksterne henvisninger 
 It Fryske Gea: park Jongemastate

Frisland
Bygninger, konstruktioner og anlæg i Nederlandene
Stin

Stin (hollandsk, flertal: stinsen; fra vestfrisisk stienhûs, hollandsk: steenhuis, "stenhus", forkortet til stins, flertal stinzen) betegner et større landsted i Frisland. Nedenstående en liste over stins:

Frisland
Australia Day

Australiendagen (), tidligere Anniversary Day eller Foundation Day, også kendt som Invasion Day, fejres den 26. januar hvert år til minde af dagen, hvor britiske både ankom til Sydney Cove i 1788.

Skønt navnet først tilkom omkring 100 år senere, findes markeringen af årsdagen den 26. januar registreret fra 1808, og guvernør Lachlan Macquarie holdt det første officielle markering af oprettelsen af New South Wales i 1818. I 2004 deltog skønsmæssigt 7,5 millioner mennesker i markeringen af Australia Day.

Australia Day er omstridt. Aboriginer har protesteret over markeringen. Nogle australiere opfatter det som en fejring af ødelæggelse af aboriginernes kultur af britiske kolonialister. Siden 1988 har "Invasion Day"-protester været afholdt med denne begrundelse. Det har været foreslået at flytte dagen til en anden dato. Dagen er også årsdag for Rom-oprøret (Rum Rebellion) i 1808, og derfor anser nogle Australia Day som en fejring af det eneste militærkup i Australiens historie. Endelig ses den som en slags selvstændighedsdag.

Noter

Eksterne henvisninger 

 National Australia Day Council 
 State Library of NSW - First Fleet Re-enactment Company records, 1978-1990: Presented by Trish and Wally Franklin
 State Library of NSW - First Fleet Re-enactment Voyage 1987-1988

Australiens historie
Kultur i Australien
Dansk Mountainbike Klub

Dansk Mountainbike Klub er en københavnsk klub for mountainbikekørere stiftet i 1989 af Morten Blyme og Kim G. Svendsen. Klubben er medlem af Danmarks Cykle Union.

Klubben havde i mange år en tradition med afholdelsen af løbet "Amager Classic", som afholdtes på Amager Fælled. Her har mange af Danmarks store MTB-stjerner deltaget, herunder Henrik Djernis, Lennie Kristensen og Michael Rasmussen.

I 1999 fejrede klubben sit 10-års jubilæum ved at afholde Fundays 99 i Lynge grusgrav. Dette var en flerdages begivenhed, hvor der var konkurrencer i Cross Country, Dual Slalom og Trial. Klubben udgav i mange år klubbladet Bonecracker.

Eksterne henvisninger 
 Officielt websted

Cykelklubber i Danmark
Etableret i 1989
Sportsklubber i København
Alpint skiløb under vinter-OL 2018 – Styrtløb – Damer

Damernes konkurrence i Styrtløb under vinter-OL 2018 i Pyeongchang, i Sydkorea bliver afholdt den 21. februar 2018 kl. 11:00 (lokal tid) på Jeongseon Alpine Centre.

Konkurrencen 
Skiløberne sendes af sted enkeltvis med ét gennemløb og de tre der passerer målstregen hurtigst tildeles medaljerne.

Resultat

Medaljeoversigt

Referencer

Eksterne Henvisninger 
 Alpint skiløb  på pyeongchang2018.com
 Det internationale skiforbund på fis-ski.com

Styrtløb - Damer
Fredede fortidsminder i Ringkøbing-Skjern Kommune (del 2)

Liste 2 over fredede fortidsminder i Ringkøbing-Skjern Kommune viser alle fredede fortidsminder i Ringkøbing-Skjern Kommune fra Laugesens Have - Thinghøje. Listen bygger på data fra Kulturarvsstyrelsen.

Liste1 Abildtrup - Langer Huse, Liste 2 Laugesens Have - Råstrup , Liste 3 S.Vium til Ånumvej

|}

Se også 
 Fredede bygninger i Ringkøbing-Skjern Kommune

Kilder og eksterne henvisninger 

Ringkøbing-Skjern Kommune
Ringkøbing-Skjern Kommune
WikiProjekt Wiki Loves Monuments
Fredede fortidsminder i Ringkøbing-Skjern Kommune (del 3)

Liste 3 over fredede fortidsminder i Ringkøbing-Skjern Kommune viser alle fredede fortidsminder i Ringkøbing-Skjern Kommune fra S. Vium til Ånumvej . Listen bygger på data fra Kulturarvsstyrelsen.

Liste1 Abildtrup - Langer Huse, Liste 2 Laugesens Have - Råstrup , Liste 3 S.Vium til Ånumvej

|}

Se også 
 Fredede bygninger i Ringkøbing-Skjern Kommune

Kilder og eksterne henvisninger 

Ringkøbing-Skjern Kommune
Ringkøbing-Skjern Kommune
WikiProjekt Wiki Loves Monuments
Afrin

Afrin (; , ‘Afrīn) er en by og et distrikt i provinsen Aleppo i Syrien. Distriktet Afrin omfatter byen med  indbyggere og 366 omkringliggende landsbyer, bl.a. Katma, Kastall, Kibar og Rajo.

Distriktet  ligger ved bjerget Kurd Dagh. Distriktet har et areal på 2.033 km² og består af syv kommuner: Afrin (center), Jindires, Sharran, Mobetan/Maabatli, Rajo, Bulbul og Shaykh al-Hadid. Afrin betyder "frugtbar skabning" eller "velsignelse" på kurdisk.

Floden Afrin Çayı løber gennem byen.

Den førte modstand mod de franske kolonistyrker kom fra folk nord for Afrin. Byen blev senere udbygget som handelscenter af Frankrig.

Under den syriske borgerkrig trak syriske regeringsstyrker sig tilbage fra byen i sommeren 2012. Folkets forsvarsenheder (YPG) tog kontrol over byen kort tid efter.

Efterfølgende udførte Tyrkiet militæroperationen Olive Branch (Zeytindali operasyonu) sammen med den frie syriske hær, og tog således kontrollen over Afrin.

Etablering af Afrin Canton 

Afrin Canton blev erklæret de facto selvstændig den 29. januar 2014, hvor kurdere udgjorde den største etniske gruppe. Afrins Cantons administrative center er byen Afrîn. Lederen af Afrin Canton er Hêvî Îbrahîm. Ifølge Rojava-forfatningen erklærede Afrins Cantons lovgivende forsamling på sit møde den 29. januar 2014 autonomi. Siden har Afrin Cantons område næsten ikke været berørt af borgerkrigen i Syrien. Cantonen har imidlertid på forskellige tidspunkter været mål for artilleribeskydning af forskellige islamistiske grupper og Tyrkiet. Som reaktion herpå har russiske tropper været stationeret i Afrin som led i en aftale om at beskytte YPG mod yderligere tyrkiske angreb.

Operation Olivengren 

Den tyrkiske regering oplyste om starten af offensiven den 19. januar 2018, hvor den tyrkiske forsvarsminister Nurettin Canikli udtalte: "Operationen er indledt med grænseoverskridende beskydning." Han tilføjede at ingen tropper havde krydset grænsen ind i Afrin. Tyrkiet intensiverede senere sin beskydning. Folkets forsvarsenheder (YPG) oplyste at 70 granater havde ramt i løbet af natten. Efter en daglang beskydning udførte tyrkiske jagerfly den 20. januar 2018 luftangreb på grænsedistriktet, der var målrettet mod PYD- og YPG-gruppernes tilholdssteder.

De Syriske menneskeretsobservatører udtalte, at 14 personer på et hospital var blevet såret på grund af beskydning fra de Syriens Demokratiske Styrker (SDF). Tyrkiske medier rapporterede, at 20 busser med tyrkisk støttede syriske oppositionsoprørere var krydset ind i Syrien gennem Öncüpınar-grænseovergangen. En AFP-fotograf udtalte, at 30 busser med syriske krigere også havde krydset Cilvegözü-grænseovergangen.

Referencer

Ekstrene henvvisninger 

Byer i Syrien
Aleppo provins
Alpint skiløb under vinter-OL 2018 – Mixed – Team

Mixed Team konkurrencen under vinter-OL 2018 i Pyeongchang, i Sydkorea bliver afholdt den 24. februar 2018 kl. 11:00 (lokal tid) på Yongpyong Alpine Centre.

Konkurrencen 
Konkurrencen afvikles efter Cup formatet, hvor vinderne hele tiden går videre og taberne er ude af konkurrencen. Der er 16 konkurrerende teams til konkurrencen. Disse teams er alle seedet, således at det bedste team først møder det dårligste og så fremdeles. Hvert team består af to damer og to herrer med to reserver. Når to teams mødes foregår det individuelt i heats med én skiløber fra hvert team mod en tilsvarende modstander. Konkurrencen foregår på to parallelle storslaloms baner. Formatet for hvert team møde er: Dame – Herre – Dame – Herre. Ved hvert heat modtages der ét point. Efter alle fire heats findes vinderen. I tilfælde af pointlighed sammenlægges den bedste herres tid med den bedste dames tid og det team med den laveste tid vinder. De fire sidste teams i konkurrencen mødes i semifinalerne, hvor vinderne mødes i finalen om guld og sølv. Taberne af semifinalerne mødes i endnu en konkurrence om bronzemedaljerne.

Deltagende nationer 
Følgende nationer er kvalificeret til konkurrencen. Nationerne er listet i henhold til deres nummer på FIS nationsliste pr. 22. januar 2018:

Resultat

Kampen om bronzemedaljen

Kampe markeret med en * betyder, at holdet er gået videre på bedste tid.

Medaljeoversigt

Referencer

Eksterne Henvisninger 
 Alpint skiløb  på pyeongchang2018.com
 Det internationale skiforbund på fis-ski.com
 Forklaring på Mixed Team konkurrencen på olympic.org

Mixed - Team
Johann Gambolputty

Johann Gambolputty er en fiktiv person, der optræder i omtale i en sketch i episode seks fra første sæson af Monty Pythons Flyvende Cirkus-serien. Gambolputty er forkortelsen af et ekstremt langt navn, som nævnes flere gange i sketchen, og selve nævnelsen af navnet udgør det humoristiske element i sketchen.

Indhold 

I en ramme af et fiktivt tv-program med titlen It's the Arts laver værten, Arthur Figgis (spillet af Graham Chapman), et oplæg til et interview ved at nævne en række kendte komponister: Beethoven, Mozart, Chopin og Liszt, hvorefter han påpeger, at der er en betydningsfuld tysk barokkomponist, der er glemt. Hans fulde navn er Johann Gambolputty de von Ausfern-schplenden-schlitter-crasscrenbon-fried-digger-dingel-dangel-dongel-dungel-burstein-von-knacker-thrasher-apple-banger-horowitz-ticolensic-grander-knotty-spelltinkle-grandlich-grumbelmeyer-spelterwasser-kurstlich-himbeleisen-bahnwagen-gutenabend-bitte-ein-nürnburger-bratwurstl-gerspurten-mitz-weimache-luber-hundsfut-gumberaber-schönendanker-kalbsfleisch-mittler-aucher von Hautkopf of Ulm. Figgis vil derfor hjælpe til, at komponisten kommer til ære og værdighed, hvorpå han gør klar til et interview med den sidste overlevende efterkommer efter ham, Karl Gambolputty (..) von Hautkopf of Ulm, idet hele navnet nævnes én gang til.

Karl Gambolputty (Terry Jones) viser sig at være en gammel mand, der siddende i en park bliver interviewet af en journalist (John Cleese). Karl begynder nu at fortælle, at første gang han mødte Johann (hele navnet), var han sammen med sin kone Sarah Gambolputty de von .., hvorpå journalisten høfligt afbryder ham: "If I may just cut in on you there, Herr Gambolputty (..)", hvorefter han selv nævner hele navnet og fortsætter med at spørge - kort, som han selv siger - hvad Karl husker om Johann Gambolputte (..), igen med hele navnet nævnt.

Da han er færdig med sit spørgsmål, får han ikke noget svar, og kameraet fanger Karl, hvis hoved hænger, og da journalisten skubber til ham, indser han, at Karl er død. Han begynder derpå at grave en grav, hvorpå programmet skifter tilbage til Figgis, der runder indslaget af med ordene: "A tribute to Johann Gambolputty ..", hvorpå der skiftes til en viking, fulgt af en splejset mand i en pullover og en ridder i rustning, der hver især siger en bid af navnet. Derpå skiftes der til animerede figurer, der ligeledes skiftes til at sige små dele af navnet, indtil Figgis siger sidste del "of Ulm". 

Sketchen har en løs forbindelse til en sketch i det allerførste program, hvor der ligeledes er et indslag fra It's the Arts (her et interview med en fiktiv filminstruktør).

Navnet 
Det lange navn består hovedsageligt af tyske eller tysklignende brokker, mange enkelte ord, men også en hel sætning: "Guten Abend, bitte ein Nürnberger Bratwürstl." Dertil kommer engelske ord søgt udtalt på tysk, fx "thrasher apple banger".

Referencer

Eksterne henvisninger 
Lydfil med udtalen af navnet , montypython.net, hentet 

Fiktive personer
Monty Python
Bankcentral

Der er tre store bankcentraler i Danmark: BEC, SDC og Bankdata. Disse leverer IT-systemer til stort set alle danske banker og sparekasser med undtagelse af Danske Bank og Nordea.

I listen nedenfor vises hvilke danske banker som bruger respektive bankcentral. Listen tager udgangspunkt i "Pengeinstitutterne fordelt efter størrelse 2018" fra Finanstilsynet, kompletteret med Nationalbanken, og uden filialer af udenlandske banker (herunder Nordea).

Bankcentral per Bank

Referencer 

Bankvirksomhed
Softwarevirksomheder
Olympisk atlet fra Rusland i 2018

De olympiske atleter fra Rusland deltog ved vinter-OL 2018 i Pyeongchang i Sydkorea i perioden 9. – 25. februar 2018 med 168 deltagere i 15 sportsgrene.

Baggrund
Den 5. december 2017 godkendte IOC's eksekutivkomité undersøgelsesrapporten om "systemisk manipulation af anti-dopingreglerne og -systemet i Rusland under vinter-OL 2014 i Sotji, Rusland, samt de forskellige niveauer af administrativt, juridisk og kontraktmæssigt ansvar".
IOC's reaktion på rapporten var en udelukkelse af den russiske olympiske komité fra vinter-OL 2018 i Pyeongchang, Sydkorea.

Samtidig åbnede IOC op for at russiske atleter med en beviselig historie om ingen involvering i den systematiske doping kunne blive særligt inviteret med til vinter-OL 2018 efter IOC's nærmere retningslinjer. Sådanne russiske atleter vil optræde i en uniform med betegnelsen Olympisk atlet fra Rusland (Olympic Athlete from Russia (OAR)) og under det olympiske flag.

Endelig blev en række navngivne russiske embedsmænd udelukket fra deltagelse i fremtidige olympiske arrangementer. IOC's Invitation Review Panel og Olympic Athlete from Russia Implementation Group (OARIG) har siden udarbejdet en liste over olympiske atleter fra Rusland i 2018, som efterfølgende vil blive yderligere vurderet og muligvis inviteret med til legene.

Deltagere
Følgende atleter vil deltage i nedennævnte sportsgrene:

Medaljer

Medaljevindere

Referencer 

Lande ved vinter-OL 2018
2018
Erik Peitersen

Erik Peitersen (født 6. juli 1955 i Kjellerup) er en dansk skiltemaler, der desuden har arbejdet som selvlært kunstner, foredragsholder og scenograf på en række danske tv-serier. Ligeledes har han medvirket i en række DR programmer, herunder Peitersen og de store oceaner.

Han har i flere tv-programmer været en inspirationskilde for mange gør det selv-folk som Roomservice og Huset på TV 2. I 2005 var han vært på kunstquizzen Penselstrøg på TV 2 Charlie.

Peitersen deltog i første sæson af tv-programmet Vild med dans i 2005 hvor han sammen med dansepartner Marianne Eihilt nåede finalen.

I 2011 og 2013 var han produktionsdesigner på hhv. Ludvig & Julemanden og Tvillingerne & Julemanden. Han har desuden været produktionsdesigner på de tre julefilm Emma og Julemanden - Jagten på Elverdronningens hjerte (2015), Julemandens datter (2018) og Julemandens datter (2020).

Erik Peitersen virker også som kunstmaler. I starten af 2020 var han i gang med et projekt, hvor vil male 27 store udendørsmalerier i hele verden. Erik Peitersen var også assistent for Per Kirkeby ved flere udsmykningsopgaver.

Referencer

Eksterne henvisninger 
 Erik Peitersens hjemmeside 
 

Scenografer fra Danmark
Malere fra Danmark
Personer fra Kjellerup
Modtagere af Klein-prisen
Mæl Station

Mæl Station (Mæl stasjon) er en jernbanestation på Rjukanbanen, der ligger i Tinn kommune i Norge. Den er endestation for banen til Rjukan, der nu er veteranbane. Mens banen var i almindelig drift, var Mæl desuden færgehavn for jernbanefærgerne på Tinnsjå til Tinnoset.

Stationen åbnede da banen blev taget i brug 9. august 1909. Oprindeligt hed den Rollag, men den skiftede navn til Mæl 15. februar 1921 for ikke at blive forvekslet med den planlagte Rollag Station på Numedalsbanen, der åbnede i 1927. Stationen blev gjort ubemandet, da persontrafikken på banen blev indstillet 31. maj 1970. Stationen blev nedlagt sammen med banen 5. juli 1991. Den kom i drift igen, da der begyndte at køre veterantog på Rjukanbanen mellem Mæl og Rjukan i sommeren 2016.

Den første stationsbygning blev opført i 1909 efter tegninger af Thorvald Astrup. Den blev afløst af en ny, tegnet af samme arkitekt men beliggende på den modsatte side af sporet i 1917. Den gamle blev derefter ombygget til stationsmesterbolig. Begge bygninger eksisterer stadig.

Mæl er stadig anløbssted for Tinnsjåfærgerne MF Storegut og DF Ammonia, der i sommerhalvåret byder på henholdsvis ture og charterturer og rundvisninger. På den gamle station er der infocenter med salg af kaffe fra Skt. Hans til først i september.

Litteratur

Eksterne henvisninger 

 Rjukanbanen på Kulturminnesøk

Noter 

Stationer på Rjukanbanen
Stationer på veteranbaner i Norge
Jernbanestationer i Telemark
Etableret i 1909
Rjukan Station

Rjukan Station (Rjukan stasjon) er en jernbanestation på Rjukanbanen, der ligger i den vestlige del af Rjukan by i Tinn kommune i Norge. Stationen er endestation for banen fra Mæl, der nu er veteranbane.

Stationen åbnede da banen blev taget i brug 9. august 1909. Oprindeligt hed den Saaheim, men den skiftede navn til Rjukan 15. november 1912. Persontrafikken på banen blev indstillet 31. maj 1970, og 5. juli 1991 blev den nedlagt. Den kom dog i drift igen, da der begyndte at køre veterantog mellem Rjukan og Mæl i sommeren 2016. Banen indgår i Rjukan–Notodden industriarv, der blev optaget på UNESCO's Verdensarvsliste 5. juli 2015.

Stationsbygningen blev opført i 1909 efter tegninger af Thorvald Astrup, der også stod for flere andre stationsbygninger på banen.

Litteratur

Eksterne henvisninger 

 Rjukanbanen på Kulturminnesøk

Noter 

Stationer på Rjukanbanen
Stationer på veteranbaner i Norge
Jernbanestationer i Telemark
Etableret i 1909
BeIN Sports

BeIN Sports er et globalt tv-netværk af sportskanaler. Det er ejet af beIN Media Group, som er et spinoff af Al Jazeera Media Network fra Qatar.

Eksterne henvisninger 
 beIN Sports officielle websted

Etableret i 2013
Tv-kanaler
Virksomheder fra Qatar
Pizza marinara

Pizza marinara, også kaldets sømandspizza er en type napolitansk pizza i det italienske køkken, der beståre af en almindelige marinara-sovs smagt til med oregano og hvidløg. Den minder meget om Pizza margherita, men den har ikke mozzarella eller anden ost på.

Historie 
Pizza marinara skulle efter sigende være blevet introduceret i 1735, hvor den blev fremstillet med olivenolie, cherrytomater, basilikum, oregano og hvidløg. Historisk er den særligt blevet spist af fattige sømænd, og den blev også fremstillet på deres skibe, da ingredienser er relativt nemme er konservere.

Referencer 

Mad fra Italien
Marinara